หุ้น 2 เม.ย.พลิกปิดบวก 0.99 จุด
ดัชนีปิดที่ 1,550.54 จุด เพิ่มขึ้น 0.99 จุด หรือ 0.06 % มูลค่าการซื้อขาย 46,746.72 ล้านบาท
2 เม.ย. 2556

ดัชนีปิดที่ 1,550.54 จุด เพิ่มขึ้น 0.99 จุด หรือ 0.06 % มูลค่าการซื้อขาย 46,746.72 ล้านบาท 
น.ส.อาภาภรณ์ แสวงพรรค ผู้อำนวยการอาวุโส ฝ่ายวิเคราะห์หลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ดัชนีวันนี้แกว่งตัวในกรอบแคบทั้งแดนบวกและแดนลบ แต่ท้ายสุดดัชนีก็สามารถกลับมาปิดบวกได้เล็กน้อย เพราะนักลงทุนมีการปรับตัวมากขึ้น หากตัวไหนยังมีกำไรก็ขายทำกำไรออกมา ก่อนที่จะหยุดเทศกาลวันสงกรานต์ ประกอบกับตอนนี้ยังไม่มีปัจจัยใหม่ที่ส่งผลต่อบรรยากาศการลงทุน 
อย่างไรก็ตาม ตอนนี้นักลงทุนควรตามปัจจัยทั้งในประเทศและต่างประเทศ ตั้งแต่ผลประชุมธนาคารกลางญี่ปุ่น (บีโอเจ) การประชุมคณะกรรมการนโยบายการเงิน (กนง.) สถานการณ์คาบสมุทรเกาหลี หรือประเด็นการเมืองในประเทศ  
“ตลอดสัปดาห์นี้จะเห็นดัชนีเคลื่อนไหวไม่ต่างจากวันนี้ ซึ่งหากมีปัจจัยที่ทำให้นักลงทุนเริ่มมีความกังวล ดัชนีก็พนอมจะแกว่งตัวลงได้ ดังนั้นตอนนี้ผู้ลงทุนที่มีอหุ้นในมือหรือต้องการเข้าซื้อเก็งกำไรในระยะสั้นก็สามารถทำได้หากดัชนีสามารถยืนเหนือ 1,540 จุด แต่หากมีปัจจัยที่ทำให้ตลาดกังวลดัชนีก็พร้อมที่จะแกว่งตัวระดับ 1,500 จุด ซึ่งซึ่งตอนนี้นักลงทุนก็ควรปรับพอร์ตโดยแบ่งขายทำกำไรออกไปบ้าง”  
หลักทรัพย์ที่มีมูลค่าการซื้อขายสูงสุด 5 อันดับ ได้แก่  
SUSCO    มูลค่าการซื้อขาย  3,222 ล้านบาท ปิด 6.75 บาท ลดลง 0.10 บาท (-1.46 %)
TIPCO      มูลค่าการซื้อขาย  1,459 ล้านบาท ปิด 14.70 บาท ลดลง 1.40 บาท (-8.70%)
BTS          มูลค่าการซื้อขาย  1,240 ล้านบาท ปิด 9.35 บาท เพิ่มขึ้น 0.05 บาท (+0.54 %)
N-PARK  มูลค่าการซื้อขาย  1,220 ล้านบาท ปิด 0.23 บาท เพิ่มขึ้น 0.01 บาท (+4.55 %)
SOLAR     มูลค่าการซื้อขาย  1,170 ล้านบาท ปิด 8.90 บาท ลดลง 0.05 บาท (-0.56 %)